text: Опашки пред КАТ, масово подновяват шофьорските книжки СНИМКИ
  https://www.marica.bg/plovdiv/gradat/opashki-pred-kat-masovo-podnovqvat-shofyorskite-knijki-snimki Marica.bg
  Важно! Отписваме старите коли в КАТ до 2023 г.
  Извиха се опашки пред КАТ за смяна на шофьорската книжка и плащане на глоби в първия работен ден от седмицата.
  По над 20 души са се наредили на опашката, като постоянно пристигат нови хора.
  Тези за подмяна на свидетелството за управление на МПС са в пъти повече от получаващите такова. Минава се за около 30 минути. Докато някой искаха да си получат по-рано документите, то други подаваха заявление за смяна няколко дена след изтичането.
  Срокът за подновяване на шофьорската книжка беше удължен два пъти, заради кризата причинена от коронавируса. Така последно валидността на документите, изтичащи до 31 януари, е удължена с 6 месеца. В тази връзка се очаква натоварването през август да е още по-голямо.
  Най-масовите глоби от електронни фишове са по 20 лв.
  Опашки има и пред гишетата за регистрации на газовите уредби и за смяна на транзитните номера.
  Изненадващо почти няма чакащи за регистрация на нови автомобили. Обикновено понеделник е най-натовареният ден именно на това гише.